61973J0110
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 10ης Οκτωβρίου 1973 (
*1
)
Αντικείμενο της υποθέσεως:
Ερμηνεία των άρθρων 10 του κανονισμού 3, 30 του κανονισμού 4, καθώς και του κανονισμού 109/65 του Συμβουλίου, της Ευρωπαϊκής Οικονομικής Κοινότητος, περί κοινωνικής ασφαλίσεως των διακινουμένων εργαζομένων.
Διατακτικό της αποφάσεως:
1)
Οι διατάξεις του άρθρου 30 του κανονισμού 4 δεν εφαρμόζονται επί της μεταφοράς συντάξεως λόγω αναπηρίας.
2)
Από το παράρτημα Α του κανονισμού 3, υπό την παλαιά του διατύπωση, συνεπάγεται υποχρέωση των γαλλικών φορέων κοινωνικής ασφαλίσεως να λαμβάνουν υπόψη τα δικαιώματα που απέκτησε διακινούμενος εργαζόμενος στην Αλγερία προ της 19ης Ιανουαρίου 1965.
3)
Το γεγονός ότι τέτοια δικαιώματα έχουν αναγνωριστεί από ασφαλιστικό φορέα της Αλγερίας προ της 19ης Ιανουαρίου 1965 δεν απαλλάσσει τους γαλλικούς φορείς από τις υποχρεώσεις τους, ακόμα και αν η αίτηση περί μεταφοράς τους υποβλήθηκε μετά την έναρξη της ισχύος του κανονισμού 109/65.
4)
Διακινούμενος εργαζόμενος ο οποίος προ της 19ης Ιανουαρίου 1965 είχε κατοικήσει στο γαλλικό έδαφος, κατά την έννοια του παραρτήματος Α του κανονισμού 3, δικαιούται να υποβάλει αίτηση στον τελευταίο γαλλικό ασφαλιστικό φορέα στον οποίο είχε υπαχθεί προηγουμένως.
Πρόταση του γενικού εισαγγελέα:
Ταυτίζεται κατά βάση με το διατακτικό, με την επιφύλαξη, όσον αφορά το σημείο 1, ότι οι διατάξεις του άρθρου 30 του κανονισμού 4 εφαρμόζονται, εν τούτοις, επί αιτήσεως, με οποιαδήποτε μορφή, η οποία υποβάλλεται δυνάμει του άρθρου 10, παράγραφος 1, του κανονισμού 3 του Συμβουλίου, περί συνεχίσεως της καταβολής συντάξεως λόγω αναπηρίας η οποία είχε χορηγηθεί προηγουμένως.
(
*1
)	Γλώσσα διαδικασίας: η γαλλική.